Han var søn af [[gehejmeråd]] [[Albrecht Philip von Levetzau]] og Christiane Frederikke f. [[komtesse]] Wedell-Wedellsborg, fødtes 15. juni 1782 på Ladegårdsøen ved Christiania, hvor faderen dengang boede som amtmand over [[Akershus Amt]]. Sin opdragelse og første uddannelse fik han i sin faders hus, men sendtes [[1799]] til gymnasiet i [[Göttingen]], hvor han forblev til foråret [[1801]]. Ved dette tidspunkt udbrød [[Englandskrigene|fjendtlighederne]] med [[England]], og da han i sit 8. år var blevet indskrevet som [[fænrik]] ved 3. jyske Infanteriregiment og [[1798]] var blevet karakteriseret [[sekondløjtnant]], meldte han sig til tjeneste ved regimentet, og dette gentog sig i året [[1803]], da den [[bataljon]], til hvilken han henhørte, atter blev sat på krigsfod. I det mellemliggende tidsrum havde han overværet forelæsninger ved [[Christian-Albrechts-Universität|universitetet]] i [[Kiel]] over de fag, som kunne være nyttige for en diplomatisk uddannelse, udnævntes [[1803]] til [[legationssekretær]] ved det danske gesandtskab i [[Berlin]] og samme år til fungerende [[chargé d'affaires]] i [[Hamborg]].
Politik Historie Erhvervsliv Foreninger Organisationer